Iqbol Mırza

Iqbol Mirzo (Iqboljan Mırzaaliev) — 1967-jıl 1-mayda Ferǵana wálayatı Baǵdad rayonına qaraslı Qosdigirman awılına oqıtıwshı shańaraǵında tuwılǵan.

Ózbekstan xalıq shayırı (2005), Filologiya pánleri boyınsha Filosofiya doktorı (PhD, 2020), Ózbekstan Jazıwshılar awqamı baslıǵı orınbasarı (2006-2018), Ózbekstan Respublikası Oliy Majlisi Senati aǵzası (2009-2019); Ózbekstan Respublikası Oliy Majlisi Nızamshılıq Palatası deputatı (2020)

 Ómirbayanı 
Iqbol MIRZO – negizgi atı Mırzaaliyev Iqboljan Mırzakarimovich. 1967-jıl 1-mayda Ferǵana wálayatı Baǵdad rayonına qaraslı Qosdigirman awılında zıyalılar shańaraǵında tuwılǵan. Ákesi Mırzaaliyev Mırzakarim Mırzaaliyevich, anası Mırzaaliyev Motabarxan Malikovna oqıtıwshı bolǵan. Shańaraǵında 6 perzent bolıp, shayırlıqqa dayısı shayır Ǵulam Abdulla tásirinde kirip kelgen. Iqbol Mirza Ferǵana pedagogika institutınıń ózbek tili hám ádebiyatı fakulteti tamamlaǵan soń, 1992-jılda Tashkentke keledi.

 Tálim 
1974-1984-jıllarda Baǵdad rayonındaǵı 19-orta mektepte tálim alǵan.1991-jılda Ferǵana pedagogika institutınıń ózbek tili hám ádebiyatı fakultetin tamamlaǵan.

 Miynet iskerligi 
1985-1987-jıllarda Tomskda áskeriy xizmette bolǵan. 
1992-jılda «Ózbekstan tabiyatı» gazetasında jurnalist sıpatında jumıs baslaydı, keyinshelik «Watan» gazetasında bólim baslıǵı, juwapker xatker waziypalarında iskerlik kórsetedi 1996-jıldan Ózbekstan milliy teleradiokompaniyasında úlken redaktor, direktor orınbasarı hqm studiya bas redaktorı wazıypalarında islegen.

2006-2018-jıllarda Ózbekstan Jazıwshılar awqamı baslıǵı orınbasarı.

2009-2019-jıllarda Ózbekstan Respublikası Oliy Majlis Senatı aǵzası.

2020-jıldan berli Ózbekstan Respublikası Oliy Majlisi Nızamshılıq Palatası deputatı wazıypasında islep kelmekte.

 Dóretiwshilik jumısları 
Dóretiwshilik úlgileri 1980-jıldan baspasózde shıǵa baslaǵan. Dáslepki qosıqlar toplamı — «Yurakning shakli» 1993-jılda daǵaza qılınǵan. Keyinshelik «Kóngil» (1994), «Seni soǵinaman» (1994), «Meni eslaysanmi?» (2000), «Tanlangan sheʼrlar» (2002), «Qóshiqlarim» (2004), «Sizni kuylayman» (2006), «Agar jannat kókda bólsa…» (2008).

 Sıylıqları 
Iqbol Mırza 1999-jılda «Shuhrat» medalı menen, 2005-jılda Ózbekstan xalıq shayırı menen, 2014-jılda Fıdayı xızmetleri ushın ordeni menen sıylıqlanadı.

 Shańaraǵı 
Zayıbı — Nargiza Mirzaaliyeva.

Perzentleri: Anvarjan Mırzaaliyev, Uluǵbek Mırzaaliyev, Kumushoy Mırzaaliyeva hám Boburmirzo Mırzaaliyev.

 Derekler 

Kategoriya:Shuhrat medalı iyeleri
Kategoriya:Ózbekstan xalıq shayırları
Kategoriya:Ferǵana wálayatında tuwılǵanlar